૧૦૦ વર્ષ અગાઉ ધાણધારી ધરા વડગામ તાલુકાના નળાસર ગામે જન્મ ધારણ કરી ગલબાભાઈ માંથી સમગ્ર બનાસકાંઠા જિલ્લા માં બનાસ કાકા – ગલબાકાકાના હુલામણા નામ સાથે લોક હર્દય માં આગવું સ્થાન પ્રાપ્ત કરનાર સ્વ. ગલબાભાઈ નાનજીભાઈ પટેલ નુ જીવન ચરિત્ર સૌ કોઈ માટે આદર્શ એટલા માટે છે કે અંધશ્રધ્ધા અને શિક્ષણથી વંચિત તે સમયના પછાત ગણાતા બનાસકાંઠા જિલ્લાના લોકસમુદાયને જાગૃત કરી તેઓનું જીવનધોરણ ઊંચું આવે તે હેતુ નિસ્વાર્થ ભાવે એ સમયમાં કોઈ પણ જાતની સુવિધાઓ વગર અનેક મુશ્કેલીઓ અને અગવડો-અવરોધો વચ્ચે સતત મથતા રહી બનાસકાંઠા જિલ્લાને બેઠો કરવા માટે એમણે સાથી મિત્રોને સાથે રાખીને જે ભગીરથ પુરુષાર્થ કર્યો છે તેનુ મૂલ્ય શબ્દોમાં આંકી શકાય તેમ નથી.